Fusajiro Yamauchi

, lahir sebagai , ialah usahawan Jepun yang menubuhkan syarikat yang dikenali sebagai Nintendo. Yamgauchi menetap di Kyoto, Jepun dan telah mempunyai seorang isteri dan seorang anak perempuan iaitu Tei Yamauchi yang kemudiannya mengahwini Sekiryo Kaneda.

Sebelum Nintendo 
Fusajiro Fukui lahir pada tahun 1859 di Kyoto, Jepun, sebagai anak sulung Sosuke Fukui. Bekerja di Syarikat Haiko Cement, Fukui menerima nama keluarga Yamauchi setelah diambil sebagai anak angkat oleh Naoshichi Yamauchi pada tahun 1872.

Nintendo Koppai 
Pada 23 September 1889, Fusajiro Yamauchi membuka kedai kad "Hanafuda" (kad bunga) pertama yang dipanggil " Nintendo Koppai ", ketika masa pemerintah Jepun melarang permainan kad bagi masyarakat, kerana permainan itu dikaitkan dengan perjudian, kecuali kad permainan Yamauchi. Dengan kejayaan besar yang dicapainya dalam menjual kad-kad ini, dia dengan cepat mulai mengembangkan dan membuka sebuah lagi kedai kad di Osaka. Dia kemudian membuat lebih banyak permainan kad.

Persaraan dan kematian 
Fusajiro berlepas dari syarikat itu pada tahun 1929, meninggalkan menantunya Sekiryo Kaneda (yang namanya telah berubah menjadi Sekiryo Yamauchi) untuk mengendalikan syarikat itu. Fusajiro tetap tidak melibatkan diri dalam perniagaan ini sepanjang hayatnya sehingga dia meninggal dunia akibat strok pada tahun 1940. Cucu Fusajiro, Hiroshi Yamauchi, mengambil alih Nintendo pada bulan September 1949 dan menguruskan syarikat itu selama 53 tahun, mengubahkannya menjadi sebuah syarikat permainan video yang bernilai berbilion dolar dan merupakan sebuah konglomerat global.

Rujukan

Pautan luaran 

  Mainkan
Kematian 1940
Kelahiran 1859
Rencana yang mengandungi teks bahasa Jepun
Orang Nintendo
Usahawan Jepun